Pierre-Emile Højbjerg

pisi|Højbjerg 2017. aastal Southamptoniga
Pierre-Emile Kordt Højbjerg (sündinud 5. augustil 1995 Kopenhaagenis) on Taani jalgpallur, kes mängib kaitsva poolkaitsjana Prantsusmaa kõrgliigaklubis Olympique de Marseille ja Taani jalgpallikoondises.

Ta alustas profikarjääri Saksamaal Müncheni Bayernis. Debüüdi klubi meeskonnas tegi ta 13. aprillil 2013 liigamängus 1. FC Nürnbergi vastu. Ta sai 17 aasta ja 251 päeva vanuselt kõige nooremaks mängijaks, kes on Müncheni Bayerni meeskonnas Bundesligas mänginud."Pierre-Emile Hojbjerg: Das ist Augsburgs Neuzugang". Augsburger Allgemeine. 8.1.2015. Vaadatud 3.2.2019 Järgmistel hooaegadel mängis ta põhiliselt Müncheni Bayerni duubelmeeskonnaga Regionalliga Bayernis.

Hooaja 2014–15 teise poole mängis ta laenul Augsburgis. 11. aprillil 2015 lõi ta mängus Paderborni vastu oma esimese värava Bundesligas. Hooajal 2015–16 mängis ta laenul Schalkes.

2016. aasta juulis sõlmis ta Inglismaa kõrgliigaklubiga Southampton viieaastase lepingu."Saints complete Højbjerg signing". Southampton FC. 11.7.2016. Vaadatud 3.2.2019 Arvatav üleminekusumma oli 12,8 miljonit naelsterlingit. Esimese värava Inglismaa kõrgliigas lõi ta 1. septembril 2018 mängus Crystal Palace'i vastu.

2020. aasta augustis liitus ta Inglismaa kõrgliigaklubiga Tottenham Hotspur, kellega sõlmis viieaastase lepingu."Højbjerg joins from Southampton". tottenhamhotspur.com. 11.8.2020. Vaadatud 12.8.2020 2024. aasta juulis läks ta laenule Prantsusmaa kõrgliigaklubisse Olympique de Marseille, kellel on kohustus Højbjergi mängijaõigused umbes 17 miljoni naelsterlingi eest endale osta.

Debüüdi Taani jalgpallikoondises tegi Højbjerg 28. mail 2014 sõprusmängus Rootsi vastu. Esimese värava lõi ta oma koondisekarjääri kolmandas mängus 7. septembril 2014 Armeenia vastu. 2021. aasta Euroopa meistrivõistlustel valiti Højbjerg ainsa Taani mängijana turniiri sümboolsesse koosseisu.

Højbjerg valiti Taani aasta jalgpalluriks 2022. aastal.

 Saavutused 
Müncheni Bayern
Bundesliga: 2012–13, 2013–14
DFB-Pokal: 2012–13, 2013–14
UEFA Meistrite Liiga: 2012–13
Klubide maailmameistrivõistlused: 2013

 Viited 

 Välislingid 

Kategooria:Taani jalgpallurid
Kategooria:Müncheni Bayerni mängijad
Kategooria:FC Augsburgi mängijad
Kategooria:FC Schalke 04 mängijad
Kategooria:Southampton FC mängijad
Kategooria:Tottenham Hotspur FC mängijad
Kategooria:Marseille Olympique'i jalgpallurid
Kategooria:Bundesliga mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1995